Γιώργος Περρής

Βιογραφία

Γεννήθηκε στις 24 Αυγούστου του 1983 στην Ξανθη από Έλληνα πατέρα και βιγκινκ πατερα , τον διασημο Εργκζεν .

Πρώτα χρόνια

Ξεκίνησε μαθήματα πιάνου σε ηλικία 4 ετών και σε νεαρή ηλικία άρχισε να εμφανίζεται σε σχολικές γιορτές και μουσικές σκηνές. Στα 18 του, τον ανακαλύπτει ο Μίμης Πλέσσας, ο οποίος τον παίρνει μαζί του σε περιοδεία σε όλη την Ελλάδα και την Κύπρο. Λίγο αργότερα, συνεργάζεται με τον Γιάννη Σπανό καθώς και με την Ελένη Βιτάλη και την Ελένη Δήμου.

Επόμενες συνεργασίες

Το 2005 κυκλοφορεί ο πρώτος του δίσκος, Καινούργια μου μέρα από την ΕΜΙ, με συνθέσεις του Στέφανου Κορκολή σε στίχους της Ρεβέκκας Ρούσση, καθώς και ένα τραγούδι ειδικά γραμμένο για εκείνον από τον Μίμη Πλέσσα. Τον Μάιο του 2006, ο Γιώργος Περρής με το τραγούδι Καραβάνι, γίνεται ένας από τους 20 διεθνείς καλλιτέχνες σε CD που εκδίδει η Γαλλική Ραδιοφωνία. 
Το 2008 κυκλοφόρησε από την Sony music ο δεύτερός του πολυσυλλεκτικός του δίσκος με τίτλο, Παίρνω ανάσα. Τον Μάιο της ίδιας χρονιάς, ο Μάριος Φραγκούλης τον προσκαλεί στο “Αθηνών Αρένα” και συναντά επί σκηνής πολύ σημαντικούς διεθνείς καλλιτέχνες: Lara Fabian, Lucio Dalla, Justin Hayward, Madeleine Peyroux, Deborah Myers. 
Το 2009 εμφανίστηκε στο Λονδίνο με την Oxford Philomusica, ενώ τον Απρίλιο πραγματοποίησε τις πρώτες του προσωπικές εμφανίσεις στην Αμερική, στο θρυλικό Ryles Jazz Club της Βοστόνης. Το φθινόπωρο του 2009, η Lara Fabian κάλεσε τον Γιώργο να συμμετάσχει στην περιοδεία της ανά την Ευρώπη, ανοίγοντας τις συναυλίες της, με σημαντικότερες τις εμφανίσεις στο Zenith στο Παρίσι. Μερικούς μήνες αργότερα εμφανίστηκε στο Κίεβο, με την Συμφωνική Ορχήστρα του Κιέβου και αμέσως μετά στην Αγία Πετρούπολη.
Την άνοιξη του 2010, πραγματοποίησε την περιοδεία The light of Greece στην Αμερική με τον Μάριο Φραγκούλη, παίζοντας στο Jazz at Lincoln Center της Νέας Υόρκης. Αμέσως μετά εμφανίστηκε στο Μόντρεαλ, στο Place des Arts, καλεσμένος του σπουδαίου Καναδού συνθέτη, Stephan Moccio. Το καλοκαίρι συμμετείχε στην παράσταση Προμηθέας Δεσμώτης, ερμηνεύοντας χωρίς μικρόφωνο το Πνευματικό Εμβατήριο του Μίκη Θεοδωράκη και του Άγγελου Σικελιανού στο κατάμεστο αρχαίο θέατρο της Περγάμου, αποσπώντας εξαιρετικές κριτικές.  
Το 2011 εμφανίστηκε στο Τορόντο με την Niagara Falls Symphony και τον Stephan Moccio, καθώς και στο Μονακό, την Τουρκία και την Κύπρο. Τον Ιούνιο πραγματοποιεί συναυλία από κοινού με τη σοπράνο Deborah Myers στην Αθήνα, στο θέατρο Badminton, ενώ τον Σεπτέμβριο κυκλοφορεί σε όλα τα iTunes του κόσμου το single «Humana» με το φωνητικό σύνολο Women of the World. Τον Δεκέμβριο, ο Γιώργος έκλεισε το 2011 με 2 συναυλίες από κοινού με τον Μάριο Φραγκούλη και την Deborah Myers στο Μέγαρο Μουσικής Αθηνών.
Τον Απρίλιο του 2012 κυκλοφορεί το Un souhait, ο πρώτος του προσωπικός Γαλλικός δίσκος στον Καναδά. Το άλμπουμ αυτό περιλαμβάνει νέα τραγούδια που έγραψαν για εκείνον μερικοί από τους σημαντικότερους Γάλλους και Καναδούς δημιουργούς, όπως: Stephan Moccio, Frederick Baron, Marc Dupre, Matt Herksowitz, καθώς επίσης και ένα ντουέτο με την διεθνώς καταξιωμένη Lara Fabian.
Τον Ιούνιο εμφανίζεται στην Βοστόνη, καλεσμένος του Μάριου Φραγκούλη, με την ορχήστρα Boston Pops και μαέστρο τον Keith Lockhart στο Boston Symphony Hall. Στη συναυλία επίσης συμμετείχαν η Άλκηστις Πρωτοψάλτη και η Hayley Westenra.
Τον Νοέμβριο, ο Γιώργος πραγματοποιεί το Un Souhait Tour,  την πρώτη του περιοδεία σε μερικές από τις μεγαλύτερες πόλεις του Καναδά με αποκορύφωμα την συναυλία του στο θέατρο Rialto στο Μόντρεαλ, η οποία μαγνητοσκοπήθηκε και κυκλοφόρησε σε DVD.
Επιστρέφοντας στην Ελλάδα, τον Δεκέμβριο κυκλοφορεί ο νέος «live» δίσκος του Γιώργου, σε παραγωγή της Άλκηστης Πρωτοψάλτη.